**EJERFORENINGEN RYMARKSGÅRD D. 16-01-2020**

**Reglement vedrørende haver**

1. **Brugsret til haverne**
   1. Haverne i Rymarksgård er at betragte som fællesareal med brugsret for dem, som har fået etableret en have i umiddelbar tilknytning til den lejlighed, som de bebor.
2. **Ophold i haven**
   1. **Musik og anden støj**
      1. Alle former for musiceren bør foretages med rimelig hensyntagen til naboer og i øvrigt regler i henhold til husorden.
   2. **Børns leg og spil**
      1. Det er ikke tilladt at spille bold i haverne.
3. **Opbevaring i haverne**
   1. **Haverne skal holdes pæne og ryddelige, hvorfor det ikke er tilladt at:**
      1. Opbevare genstande i haven (cykler, campingvogne, båd, brænde m.v.)
      2. Bygge skur og lignende uden bestyrelsens forudgående tilladelse
      3. Anvende tørrestativer, der er højere end den laveste hæk/hegn.
4. **Ubenyttede haver**
   1. Ophold i ubenyttede haver er ikke tilladt.
5. **Vedligeholdelse**

Vedligeholdelsespligt for ejer/andelshaver/lejer med brugsret til have omfatter:

* + 1. **Repos og trapper – udgang fra lejlighed til have**
       1. Repos og trappe ved udgang fra lejlighederne er at betragte som udvendig vedligeholdelse på lige fod med altaner.
       2. Dog påhviler det den enkelte ejer/andelshaver/lejer med brugsret til haven at forestå vedligeholdelsen af ovennævnte bygningsdel med træbeskyttelse.
       3. Misligholdelse af vedligeholdelsespligten af repos og trappe vil blive pålignet den enkelte ejer /andelshaver/lejer
    2. **Hæk og espalier**
       1. Al vedligeholdelse af hegn og espalier påhviler den enkelte beboer.
       2. Det er ikke tilladt at plante hæk eller andre ”lukkede” planter i en højde, der overstiger 1,8 meter ud til vejen og mellem
       3. Haverne.
    3. **Beplantning på havearealet**
       1. Haven skal i videst muligt omfang holdes fri for ukrudtsplanter.
       2. Træer og buske må ikke overstige en højde på 2 meter.
       3. Det er ikke tilladt at plante vedbend eller andre klatrende planter direkte op ad husmuren.
       4. Det er ikke tilladt at plante blomster/buske/træer direkte foran eller i nærheden af kældervinduer. Vinduerne skal kunne åbnes helt og lys til kælderrum skal kunne passere uhindret ned/ind i kælderrummene.
    4. **Husets ydermur i haverne**
       1. Det er ikke tilladt at foretage indgreb af nogen art på husmuren (herunder kroge m.v.) uden bestyrelsens tilladelse.

1. **Adgang til haverne**
   1. For at få adgang til haverne mod Esthersvej (Esthershave), hvis en eller flere haver skal inddrages, vil E/F, når problemet opstår, lade opsætte mindre havelåge bagerst i haverne mellem haveskellene.
   2. Adgang til haverne kan ske fra Judithsvej via en aflåst låge.
   3. Kun bestyrelsen og varmemester har adgang til haverne via disse havelåger mod forudgående aftale med de enkelte beboere.
2. **Ophævelse af brugsret**
   1. Opfyldes ovenstående betingelser ikke, kan foreningen:
      1. For beboerens regning sørge for rydning af haven/fældning af træer.
      2. I gentagelsestilfælde annullere brugsretten til haven og for beboerens regning at rydde haven.

Opdateret havereglement med ændringsforslag

Godkendt på generalforsamlingen den 16-01-2020